Zar je stanje u državi tako teško da se ni Vladi više ne da raditi? Tako bi se moglo zaključiti nakon što je jutros uoči sjednice Vlade koja je počela u 10 sati, na Twitter profilu Vlade RH osvanula izjava "neda mi se". Objava je vrlo brzo maknuta, no dva korisnika uspjeli su je ponovno objaviti (retweet), a bilo je i onih koji su napravili screenshotove.

Je li se netko od voditelja društvenih mreža Vlade RH zabunio i umjesto na osobni profil, izjavu stavio na službeni profil Vlade ili je nešto drugo posrijedi, još nije poznato. Vrlo brzo stigla je i reakcija iz Vlade, na Twitteru su poručili:

"Uvjeravamo vas da nitko iz Vlade ovo nije napisao. Ispričavamo se na neugodnosti. Provjeravamo što se točno dogodilo."

Nije ovo prvi put da je Vlada objavila nešto što je kasnije morala povući i ispričati se. Dogodilo se to prije dvije godine za vrijeme trajanja emisije Nedjeljom u dva u kojoj je gostovala sestra tadašnjeg gradonačelnika Željka Keruma Nevenka Bečić, a na twitter profilu Vlada je objavila "Jadni Splićani".

Po međunarodnoj studiji "Twiplomacy" hrvatska je vlada treća najaktivnija na Twitteru. U nešto manje od četiri godine sa službenog Vladina računa objavljeno je 3200 tvitova, prosječno 28 dnevno.

Najnoviji gaf postao je hit i predmet poruge na Twitteru i odmah je stvoren hashtag #nedamise:

Vlada hr tvitala neda mi se; krasti? lagati narod? zivjeti u hrvatskoj? Explain yourself bitches! — matej cosic (@chorbinho) July 10, 2014

Predlažem novi hashtag. #nedamise više čitati izmotavanja ove jadne izlike za Vladu. — Neven Barkovic (@nevenbarkovic) July 10, 2014

Kiša pada ali #nedamise — Kreso Biskup (@bishonen_) July 10, 2014

Ali ja stvarno mislim da u @VladaRH postoji neki strateg koji smislja nove nacine kako zabaviti ekipu na drustvenim mrezama #nedamise — Vera Ruzic (@svushi) July 10, 2014

>> Vlada na Twitteru greškom objavila: Jadni Splićani

Foto: Screenshot/Twitter